‹‹ያላረፉ ነፍሶች›› በቅርብ ቀን ያገኘሁት መጽሐፍ ርዕስ ነው፡፡ ነገር ግን ‹‹ያላረፉ ነፍሶች›› በሚያዝያ ወር 2010 ዓመተ ምህረት በፋር ኢስት ትሬዲንግ እንደታተመ ይናገራል፡፡ መፅሐፉ በእውነተኛ ታሪክ ላይ የተመሠረተ የአንዲት ሴት የህይወት ታሪክ ነው፡፡ ‹‹ንፁህ›› የተባለች አስደማሚ ሴት ህይወት ታሪክ ነው — ‹‹ያላረፉ ነፍሶች››፡፡ ደራሲዋን ከዚህ ቀደምም ‹‹ምርኮኛ›› በሚል እውነተኛ ታሪክ ላይ የተመረኮዘ — እና ተመሣሣይ መቼትና ባለታሪኮች ባሉት — እና ስምንት ጊዜ ተደጋግሞ እንደታተመ በሰማሁት — እጅግ ድንቅ ድርሰቷ አውቃታለሁ፡፡ ቆንጂት ብርሃን ትባላለች ደራሲዋ፡፡ ወይዘሮ ቆንጂት ብርሃን፡፡ ለዚህኛው ‹‹ያላረፉ ነፍሶች›› መጽሐፏ —የደራሲ እናቱን መጽሐፍ ታሪክ በሚገባ ይገልጽልኛል ያለውን ምስል — በትክክል ከድርሰቱ ታሪክ ጋር እንዲሰናሰል አድርጎ የመፅሐፉን የሽፋን ዲዛይን የሠራላት — የዚህችው ደራሲ የቆንጂት ብርሃን ወንድ ልጅ — ‹‹ዮሐንስ ሠረቀ›› እንደሆነ በመጽሐፉ የውስጥ ገጽ ሰፍሮ ሳገኝ እጅግ ተደመምኩ፡፡